Onwettige vuurwapens vernietigDuisende onwettige vuurwapens is Woensdag in Isipingo in KwaZulu-Natal vernietig. Vincent Mdunge, woordvoerder van die polisie, sê ŉ totaal van 17 746 vuurwapens insluitend pistole, rewolwers, gewere, AK 47’s, haelgewere en tuisgemaakte vuurwapens is vernietig. Nathi Mthethwa, minister van polisie, Makhotso Sotyu, sy adjunk, en Riah Phiyega, nasionale polisiehoof, het die geleentheid bygewoon. Mdunge sê meeste van die vernietigde wapens is gebruik om ernstige en gewelddadige misdade te pleeg. “Vyftien vuurwapens is gedurende die amnestie-veldtog ingehandig, 474 is vrywillig oorhandig en 17 257 is deur die polisie op beslag gelê gedurende spesiale operasies.” Mdunge sê meeste van die vuurwapens is weens nalatigheid deur gelisensieerde vuurwapeneienaars verloor, van gelisensieerde vuurwapeneienaars beroof en van polisielede en veiligheidspersoneel beroof.